Source: http://docplayer.fi/1784068-Raa-asta-rekisteriaineistosta-terveyspoliittisesti.html
Timestamp: 2016-10-28 08:33:43+00:00
Document Index: 14560438

Matched Legal Cases: ['kko ', 'kko ', 'kko ', 'kko ', 'KKO ', 'kko ']

⭐Raa asta rekisteriaineistosta terveyspoliittisesti
Raa asta rekisteriaineistosta terveyspoliittisesti
Download "Raa asta rekisteriaineistosta terveyspoliittisesti"
1 A N A L Y Y S I T Raa asta rekisteriaineistosta terveyspoliittisesti relevanttiin informaatioon REIJO SUND OLLI NYLANDER TUULA PALONEN Laadukas, oikeudenmukainen ja tehokas sosiaalija terveydenhuollon palvelujen järjestäminen vaatii hallinnollista suunnittelua ja poliittista tahtoa. Rajallisten resurssien tehokkaaksi hyödyntämiseksi päätöksenteon tueksi tarvitaan käytännöllistä ja näyttöön perustuvaa tietoa. Tällaisen tiedon tuottamisessa informaatiojärjestelmillä on keskeinen osa. Sosiaali- ja terveydenhuollon informaatiojärjestelmän tulisikin muodostaa yhteensopiva kokonaisuus aina asiakastyöstä valtakunnalliseen sosiaali- ja terveyspolitiikan ohjaukseen saakka. Kokonaismallin tulisi rakentua sähköisten perusrekisterien varaan. Samoin järjestelmän tulisi tukea hoidon tarpeen määritystä, palvelujen laadun turvaamista sekä palvelujen käytön taloudellisuuden, tehokkuuden ja vaikuttavuuden turvaamista (Härö 1980; Nenonen & al. 2002). Informaatiojärjestelmien potentiaalinen hyödyllisyys on Suomessa periaatteessa tunnistettu ja tietotekniikan nopea kehittyminen on mahdollistanut erittäin suurten aineistojen rutiiniluonteisen keräämisen ja taltioinnin. Aineiston määrän lisääntyminen ei kuitenkaan tarkoita automaattisesti käyttökelpoisen tiedon lisääntymistä. Todellinen haaste onkin seuloa valtavista raaka-aineistoista esiin käyttökelpoista informaatiota. (Nenonen & Nylander 2002; Sund 2003b.) Seuraavassa onkin tarkoitus koota yhteen kokemusperäistä pohdintaa, joka heijastelee käytännössä välttämättömiksi osoittautuneita mutta harvoille loppukäyttäjille selviä lähtökohtia sosiaali- ja terveyspalvelujen rekisteriperusteiselle tutkimukselle. Tämä pohdinta on rajattu vastaamaan niitä taustatietoja, jotka olivat oleellisia toisaalla tässä numerossa julkaistun ikääntyneiden kotihoidon asiakkaiden yhteisasiakkuuksia käsittelevän artikkelin kannalta (Sund & Nylander & Palonen 2004). Vaihtoehtoisesti tämä pohdinta voidaan ajatella edellä mainitussa artikkelissa käytetyn lähestymistavan yleisten, sosiaali- ja terveyspalvelujen käytön terveyspoliittisesti relevanttiin analysoimiseen soveltuvien piirteiden yhteen kokoamiseksi. Terveyspoliittisesti relevantti palvelujärjestelmän tutkimus Terveyspoliittisesti relevantin palvelujärjestelmän tutkimuksen lähtökohtana on analysoida järjestelmää sen yhteiskunnallisten toimintaperiaatteiden valossa. Hyvinvointivaltion (ja julkisen palvelujärjestelmän) ylläpitämisen välttämätön edellytys on julkisen talouden kestävyys, jota on tarkasteltava kokonaistaloudellisesti makrotasolta. Makrotasoisissa tarkasteluissa siis operoidaan väestöpohjaisella ajatuskehikolla, jossa tarkastelu kohdistetaan yksittäisten asiakkaiden sijaan suurempaan joukkoon. Voidaan olla esimerkiksi kiinnostuneita siitä, kuinka paljon rahaa koko Suomessa (tai vaikkapa yksittäisessä kunnassa) käytetään vuodessa sosiaali- ja terveydenhuoltoon. Koska palvelujen rahoitusvastuu on pääsääntöisesti kunnilla, tarkoittaa hyvinvointivaltion ylläpito itse asiassa myös kunnallistaloudellisen näkökulman korostumista. Viimeaikaisia terveyspoliittisia linjauksia, kuten oikeudenmukaisuutta, tehokkuutta ja asiakaslähtöisyyttä, koskevien strategisten tavoitteiden toimeenpanon suunnittelun pitäisikin olla jo lähtökohtaisesti kunnan tarpeet ja mahdollisuudet huomioon ottavaa. Toisaalta erityisesti asiakaslähtöisyys siirtää tarkastelujen painopistettä kohti mikrotasoa, jossa kiinnostuksen kohteena ovat yksittäinen asiakas ja hänen hoitosuhdettaan (ja sen ylläpitoa) koskeva (kumulatii- 372 YHTEISKUNTAPOLITIIKKA 69 (2004):42 vinen) informaatio. Terveyspoliittisesti relevantissa palvelujärjestelmän tutkimuksessa mikro- ja makrotasot tulisikin yhdistää tarkoituksenmukaisella tavalla, sillä makrotaso määrää suuret linjat, mutta piilottaa alleen osan ongelmista ja toisaalta puhtaasti mikrotaso yksittäiseen asiakkaaseen keskittyvänä etäännyttää päätöksenteosta. Helpoiten näkökulmien yhdistäminen onnistuu valitsemalla tarkastelujen lähtökohdaksi niin sanottu mesotaso. Mesotaso voidaan ymmärtää palvelujen tuottajatasoksi, jossa tuotantoprosessista vastataan osana palveluketjua. Mesotasolla keskeisiksi nousevia asioita ovat toiminnan taloudellisuus, tehokkuus ja palveluketjumainen asiakaslähtöisyys tarkasteltuna palvelujärjestelmän näkökulmasta. (Sund 2003a.) Tieto-ohjaus ja sen mahdollisuudet Vuoden 1993 valtionosuusuudistuksen yhteydessä valtiovallan palvelujen tuotantoa koskeva ohjaus muuttui suorasta ohjauksesta (kohteeseen sidottu määrärahaohjaus, käskytys, sääntöjen asettaminen tai normien määrääminen) epäsuoraksi (kohteeseen sitomattoman määrärahan ohjaus, ohjeiden antaminen, suositukset ja toivomukset). Hallinnolliset muutokset eivät siis hävittäneet ohjausta vaan hajauttivat sen lukemattomiksi pienemmiksi osasiksi, joiden ristiriitaisuuksien kanssa kuntatason päättäjät joutuvat siis rajallisine resursseineen painiskelemaan. Sellaiset ohjauksen muodot, joissa hyödynnetään erilaisia vertailutietoja tai parhaiden käytäntöjen tunnistamisen mahdollistamaa vertaisoppimista, on usein käsitetty ohueksi yksisuuntaiseen vetoamiseen perustuvaksi ohjaamiseksi. Tällainen perinteinen informaatio-ohjauksen informaation käsite edustaa yksisuuntaista ylhäältä alas vaikuttamisen perinnettä, jossa ylhäältä käsin ohjaavalla toimijalla on käytettävissään erilaisia valtakeinoja (sanktioita, palkintoja tai tukimuotoja) poikkeuksellisesti pärjäävien hallinnointiin. Vallitseva johtamisen ilmapiiri tai valtarakenteet eivät kuitenkaan lainkaan tue tällaista yksisuuntaista informaation käsitettä, sillä epäsuorassa ohjauksessa (vaikutus)vallan tulisi kulkea yhtä lailla myös alhaalta ylös. Nykyisessä suomalaisessa vallankäytön ilmastossa valtakeinojen käyttömahdollisuudet ovat nimittäin minimissään: jos vastapuoli hylkää tieto-ohjaustarjouksen, ohjaajan valtakeinot on käytetty. (Nylander & al ) Sosiaali- ja terveydenhuollon informaatiojärjestelmistä Suomen nykyiset sosiaali- ja terveydenhuollon informaatiojärjestelmät tarjoavat periaatteessa mahdollisuudet analysoida palvelujärjestelmää varsin monipuolisella tavalla ja näin ollen myös tuottaa informaatiota tieto-ohjauksen tarpeisiin. Järjestelmät ovat erittäin kattavat kansainvälisestikin vertailtuna. Suomalaisen käytännön erityispiirteitä ovat muiden muassa 1) yhtenäisen henkilötunnuksen käyttö kaikessa valtakunnallisessa ja paikallisessa toiminnassa, 2) pitkät perinteet henkilötunnisteellisen materiaalin keräämisessä perusjärjestelmätasolla (väestötiedoista lähtien) ja 3) atk-toimintojen tulo jo varhaisessa vaiheessa osaksi informaatiojärjestelmiä. Lähemmässä tarkastelussa informaatiojärjestelmät tosin osoittautuvat monijakoisiksi, sillä valtakunnalliset järjestelmät perustuvat omaan toimintatapaansa ja paikalliset omaansa. Myös paikallisella tasolla on tyypillisesti omat, erilliset järjestelmänsä niin sosiaalihuollossa, perusterveydenhuollossa, erikoissairaanhoidossa kuin yksityisissä palveluissakin. Olennainen syy järjestelmien pirstaleisuuteen on se, että ne on rakennettu palvelemaan lähinnä yhtä perustarkoitusta eli niin sanottua perustoimintoa. Perustoimintoja voivat olla esimerkiksi asiakas- tai potilastyö, asiakaslaskutus, kuntalaskutus tai valtakunnalliset tilastotarpeet. Sen sijaan toimintoja ei yleensä ole integroitu kokonaisvaltaista suunnittelua tukeviksi kytkemällä toimintoihin eritasoisia tietoohjauksen tai tietojohtamisen tarpeita. Usein myös asiakasnäkökulma jää järjestelmissä organisaatiokeskeisen näkökulman alle. Lisäksi monikanavainen rahoitusmalli, kilpailuttaminen ja (yksityisten) palveluntuottajien määrän lisääntyminen vaikeuttavat palvelujen käytön kokonaisuuden tarkastelua. Valtakunnallisesti ongelman muodostaa lisäksi laitoshoitokeskeinen rekisterijärjestelmä, jossa avohoitotoiminnot on rekisteröity toistaiseksi vain osittain. Suurimpia informaatiojärjestelmiin perustuvan tieto-ohjauksen haasteita onkin löytää riittävä yhteisymmärrys tiedon luonteesta. On hyvin yleistä, että monilla (tilasto)tietojen käyttäjillä on erilainen käsitys tietojen luonteesta kuin niiden tuottajilla ja että tieto kietoutuu yhteen vallan ja intressiristiriitojen kanssa kaksisuuntaisessa vuorovaikutusprosessissa (Sund 2000, 81 85). Tällaisesta konstruktiivisesta näkökulmasta tärkeäksi YHTEISKUNTAPOLITIIKKA 69 (2004):4 3733 tutkimuskohteeksi nousevat siis ne tavat ja ehdot, joilla tuotettua tietoa tulkitaan ja käytetään, eli toisin sanoen ne intressit, joita eri toimijoilla voi olla sekä tietojen käyttäjinä että tietojen sisältöön ja rakenteeseen vaikuttajina (Simpura 1989). Tiedon luonteen ymmärtämiseksi olisikin tarkoituksenmukaista hahmottaa välttämätön tuottamisesta tulkitsemiseen (ja päinvaistoin) etenevä data informaatio tieto viisaus-prosessi (Nenonen & Nylander 2002). Käytännössä tämä tarkoittaa, että aineistoa on lähtökohtaisesti aivan liikaa ja että sitä pitää kyetä systemaattisesti seulomaan ja käsittelemään, ennen kuin se soveltuu normaaliksi koettuun käyttöön. Aineistoja haalittaessa ei siis saisi unohtaa, että esikäsittely vaatii niin laaja-alaista sekä teknisen että substanssipainotteisen osaamisen luovaa yhdistelyä, että on tarkoituksenmukaista puhua uudesta menetelmällisestä paradigmasta. Keskeistä tällaisessa paradigmassa on ymmärtää, millä ehdoilla usean eri teoreettisen viitekehyksen lähestymistavat on mahdollista saattaa toistensa suhteen yhteensopiviksi. (Sund 2003b.) Rekisteritietoja hyödyntävästä tutkimuksesta Jos tutkimuksessa lähtökohtaisesti päätetään käyttää alun perin johonkin muuhun tarkoitukseen kerättyjä aineistoja (kuten rekisteritietoja), määräävät nämä aineistot välillisesti (ja toisaalta opportunistisesti) myös mahdolliset tutkimuskohteet. Toisaalta aineisto ei ole käytännössä ikinä yhteensopiva tutkijan siihen kohdistamien ennakko-oletusten kanssa. Toisin sanoen on olemassa rekisteriaineisto, jonka sisältö perustuu alkuperäisen käyttötarkoituksen mukaisiin teoreettisiin olettamuksiin. Kun halutaan tutkia jotain ilmiötä, tutkimusasetelman ja näkökulman kiinnittäminen edellyttää myös joidenkin teoreettisten olettamusten tekemistä. Näin ollen koko tutkimuksen kannalta ratkaisevaksi tekijäksi nousee aineiston esikäsittely tutkimuksen kannalta tarkoituksenmukaiseen muotoon. Tämä esikäsittely ei ole yleisen harhaluulon mukaisesti vain helppoa rekistereiden linkkausta, vaan myös eri teorioiden ja käsitteiden yhteensovittamista operationalisoidun maailman havaittavalla tasolla. (Sund 2003b.) Asiaa voidaan havainnollistaa ajattelemalla jokaiselle käsitteelle kolme niin sanottua kontekstiriippuvuuden tasoa: 1) käsitteen teoreettinen määritelmä, 2) operationalisoitu indikaattori käsitteelle ja 3) aineistossa olevan indikaattorin tulkinta teoreettisena käsitteenä. Jos kontekstiriippuvuudet redusoituvat esitettäväksi tasolla yksi, käsite on vakaa. Esimerkkejä tällaisista vakaista käsitteistä ovat aika ja paikka; nykypäivän normaalit länsimaiset ihmiset mieltävät ajan riittävän samanlaisella tavalla, käyttävät ajan mittareina tunteja, minuutteja ja sekunteja sekä osaavat kaikki tulkita näkemänsä kellonajan pelkkien numeroiden sijaan aikaa kuvaavana mittarina samalla tavalla. Terveydenhuoltoon liittyvänä esimerkkinä voidaan käyttää vaikkapa leikkaustoimenpiteen jälkeisiä tapahtumia: potilas voi esimerkiksi kuolla tai saada komplikaation. Näistä kahdesta käsitteestä kuolema on vakaa käsite, kun taas komplikaatio voi ilmetä mitä moninaisimpina oireina eikä täytä vakaan käsitteen tunnusmerkkejä. Suhteutettuna rekisteriaineistojen tilanteeseen kuolemaa indikoiva havainto on yleensä helppo tunnistaa aineistosta yksinkertaisella yhden rivin säännöllä, kun taas komplikaation tilanteessa tunnistamiseen tarvittava substanssi-informaatio helposti vastaa usean liuskan pituista sääntölistaa (ja edelleen listan interaktiivista koettelua suhteessa aineistoon, kunnes saavutetaan käsitteen kyllääntymispiste). Jokainen sääntö kuvastaa yhteensopimattomuutta käsitteiden kontekstiriippuvuuksien tasolla ja on näin ollen askel poispäin tutkimuksen objektiivisuudesta. Koska useissa tapauksissa ollaan kiinnostuneita myös muista kuin vakaitten käsitteiden avulla ilmaistavissa olevista asioista, muistuttaa rekisteriaineistojen analyysin tärkein vaihe käytännössä enemmän laadullista kuin määrällistä tutkimusta. Tässä mielessä on erikoista, että aineistojen esikäsittely mielletään usein puhtaasti atk-työksi. Todellisuudessa koko tutkimuksen perusta ja tulkinnat riippuvat oleellisella tavalla nimenomaan tästä esikäsittelyvaiheesta, jossa aineisto- ja tutkimuspohjainen teoria sovitetaan yhteen. Ei siis ole olemassa mitään yleispätevää keinoa oleellisen informaation esiin seulomiseksi valtavasta määrästä aineistoa. Rajaamalla näkökulmaa palvelujärjestelmän substanssin kannalta olennaisiin piirteisiin voidaan kuitenkin löytää muutamia varsin yleisiä perusperiaatteita. Monet sosiaali- ja terveydenhuollon tietojärjestelmät on alun perin kehitetty palvelemaan lähinnä hallinnollisia tarpeita, joten niistä löytyy pääasiassa palvelujen käyttötietoja. Toisin sanoen palvelujärjestelmän tutkimuksessa käyttötietoihin perustuva 374 YHTEISKUNTAPOLITIIKKA 69 (2004):44 tutkimus on parhaiten sopusoinnussa aineiston kanssa. Käyttötiedot ovat lisäksi yleensä helposti havaittavia ja yksiselitteisiä (eli vakaisiin käsitteisiin perustuvia). Palveluhistoria, käyttöprofiili ja käyttömatriisi Jotta palvelujen käytöstä saataisiin analyyttinen kuva, on palvelujärjestelmän komponentit ensin eriteltävä ja lueteltava systemaattisesti. Yksittäisiä komponentteja on yleensä hierarkkisesti ryhmiteltävä suuremmiksi palvelukokonaisuuksiksi. Esimerkiksi erikoissairaanhoidon voidaan ajatella koostuvan somaattisesta ja psykiatrisesta hoidosta, joita voidaan jakaa edelleen vaikkapa erikoisalan, avo- tai laitoshoidon ja varsinaisen toimipaikan mukaan yhä pienemmiksi kokonaisuuden osiksi päätyen lopulta pienimpiin eriteltävissä oleviin palvelukomponentteihin. Ajattelemalla nämä eritellyt komponentit palveluhistoriaraportin väliotsikoiksi on tällainen raportti periaatteessa täytettävissä jokaisen palveluita käyttäneen asiakkaan osalta yksinkertaisesti lisäämällä väliotsikon alle tieto siitä, milloin ja kuinka paljon (ja miksi) palvelua oli käytetty. Vaikka palveluhistoriaraportti on periaatteessa idealtaan ja sisällöltään kohtuullisen yksinkertainen, ei sellaisten analysointi väestötasolla tai edes muodostaminen käytettävissä olevien aineistojen perusteella ole lainkaan yksinkertaista. Käytännössä on siis tyydyttävä huomattaviin yksinkertaistuksiin. Voidaan esimerkiksi tarkastella yhden vuoden aikana käytettyjä palveluita. Lisäksi palveluiden käytön niin sanotun dynaamisen (eli aikaulottuvuuden huomioon ottavan) tarkastelun sijaan voidaan rajoittua staattiseen tarkasteluun. Tällöin riittää, että asiakastasoisen palveluhistoriaraportin jokaisen väliotsikon alla olevat kiinnostavat tiedot puristetaan muutamaan niitä sopivasti kuvaavaan vakaaseen tunnuslukuun, kuten esimerkiksi käyntien tai hoitopäivien lukumäärään. Tällaista asiakkaan palveluhistoriaraportin yhteenvetotiivistelmää nimitetään asiakkaan palvelujen käyttöprofiiliksi. Asiakastasoisten käyttöprofiileiden tietojen perusteella on mahdollista tehdä edelleen karkeamman tason tiivistelmiä palveluiden käytöstä kapuamalla palvelukomponenttien hierarkiaa halutulla tavalla ylöspäin. Voidaan siis esimerkiksi laskea, kuinka moni asiakas on saanut somaattista tai psykiatrista erikoissairaanhoitoa tai vaikkapa vain toista edellä mainituista (tai montako hoitopäivää tietyntyyppistä palvelua on yhteensä tuotettu). Sopivasti ylemmälle tasolle aggregoitujen tietojen muodostamaa taulukkoa kutsutaan väestötason käyttömatriisiksi. Koska kiinnostavaksi luokiteltavia tunnuslukuja, mahdollisia aggregaattitasoja ja edelleen siis käyttömatriisien sovelluksia on loputon määrä, ei alkuperäistä liiallisen raakatiedon informaatioksi muuntamisen ongelmaa saada edelleenkään kokonaan ratkaistua. Toisin sanoen käyttöprofiileja ja -matriiseja hyödyntämällä saadaan palvelujärjestelmää kuvaaville käyttötiedoille analysointiin hyvin sopiva yleinen esitysmuoto, mutta varsinaiset yksityiskohdat on mahdollista kiinnittää vasta täsmällisen tutkimuskysymyksen myötä. Asiakkuudet ja tarpeiden mukaiset palvelukokonaisuudet Tarkasteltaessa asiakkaiden palveluketjuja niin sanotusta staattisesta näkökulmasta keskeiseen asemaan nousevat eri asiakkuudet eli tiedot siitä, mitä palvelukomponentteja kukin yksilö on tarkasteluajanjakson kuluessa käyttänyt. Yhteisasiakkuudella tarkoitetaan tilannetta, jossa yksilö on tarkasteluaikana saanut tai käyttänyt useamman kuin yhden palvelukomponentin palveluita. Koska suurempi määrä asiakkuuksia tarkoittaa monimuotoisempaa palvelujen käyttöä, pystytään yhteisasiakkaiden määristä ja osuuksista hahmottamaan palvelujen toteutunutta monimuotoisuutta väestötasolla. Käyttötietojen ja (yhteis)asiakkuuksien tarkastelun idea ei ole uusi (ks. esim. White & al. 1961). Käytettävissä olevat aineistot kuitenkin usein rajoittavat mahdollisia näkökulmia tai tulosten yleistettävyyttä. Suomessa yhteisasiakkuuksia on kuitenkin onnistuttu tarkastelemaan koko maan tasolla käyttäen hoitoilmoitusrekisterin tietoja, jotka sisältävät sekä sosiaali- ja terveydenhuollon laitoshoidon että kotihoidon tietoja. Näissä tutkimuksissa on todettu, että konservatiivisten erikoisalojen (esim. sisätaudit ja lastentaudit) potilailla ja ikääntyneillä on eniten yhteisasiakkuuksia ja operatiivisten erikoisalojen (esim. kirurgia ja neurokirurgia) potilailla puolestaan on runsaasti yhden palvelun asiakkuuksia (Nylander & al & 2002; Nylander & Nenonen 2000). Suomalaisessakin rekisteripohjai- YHTEISKUNTAPOLITIIKKA 69 (2004):4 3755 Taulukko 1. Sosiaali- ja terveydenhuollon toiminnan ryhmittely asiakkuuksien määrän ja asiakastarpeiden monitahoisuuden mukaan Asiakastarpeiden monitahoisuus Ei palveluiden tarvetta Yksi tarve tai Moniongelmatarvekokonaisuus tilanne Asiakkuuksien määrä Ei asiakkuuksia 1. Ennaltaehkäisy, itseapu Yksi asiakkuus 2. Peruspalvelutyö 3. Korjaava asian- 4a. Kokonaistuntijatyö hoito Useita asiakkuuksia 4b. Palveluketjun 5. Hoitoverohjaus kostojen ohjaus Lähde: Ruostila 2003 (mukaillen) sessa tarkastelussa avohoidon osuus on kuitenkin aineistosyistä rajautunut pois ja näin yhteisasiakkuuksista syntyvä kuva on vaillinainen. Asiakaslähtöisen ja yksilöllisesti toteutuvan palvelujen kokonaisuuden tavoittamiseksi sekä yhteisasiakkuuksien syiden ymmärtämiseksi olisi asiakkuuksien lisäksi hyödyllistä ottaa huomioon myös asiakkaiden palvelutarpeiden moninaisuus. Taulukossa 1 on mukailtu Reijo Ruostilan (2003) esittämää hyvinvointipalveluiden ryhmittelyä, jossa palvelujen käyttö on eritelty sekä asiakkuuksien että asiakastarpeiden suhteen. Ryhmittelyssä on pyritty saattamaan niin itsenäisen palvelukomponentin, palveluketju- ja verkostoajattelun kuin palveluohjauksenkin käsitteet saman viitekehyksen alaisuuteen. Taulukkoa tulee tulkita niin, että solut kuvaavat aina mahdollisimman yksinkertaista tilannetta ja että numeroltaan suurempi solu sisältää aina myös kaikki pienempinumeroisten solujen tilanteet. Erittelyn perusteella käy näin ollen ilmeiseksi, että yksilöllisesti toteutuvan palvelukokonaisuuden suunnittelun on välttämättä lähdettävä liikkeelle monimuotoisimmasta asiakkuuksien ja tarpeiden kokonaisuudesta, missä otetaan riittävällä (suunnitelmallisella) tavalla huomioon myös asiakkaan tilanteen mahdolliset muutokset. Esimerkiksi pelkkä erikoissairaanhoidon sisäinen hoitoketjun hallitseminen ei riitä, jos asiakas kuuluu myös kotihoidon asiakkaisiin. Toisaalta taas kotihoidon asiakkaiden osalta tulisi olla valmiina reagoimaan myös sellaiseen tilanteeseen, jossa erikoissairaanhoidon tarve kohoaa hyvin nopeasti. Staattisuudesta dynaamisuuteen Edellä kuvattu staattinen analysointitapa sivuuttaa dynaamiset elementit eli tässä tapauksessa aikaulottuvuuden huomioon ottamisen palvelu- ja hoitoprosessin kuvauksessa ja analysoinnissa. Yhteisasiakkuusanalyysillä saadaan selville vain, mitä ja kuinka paljon palveluja asiakas on jonkin ajanjakson kuluessa käyttänyt. Käyttöprofiili kuvaa yksinkertaisesti asiakkaan hyvinvoinnin ylläpitämisessä tiettynä ajanjaksona realisoituneet palvelut. Tällöin varsinaiset asiakkaiden hoitoprosessit sekä hoitoepisodien alkamiset ja loppumiset jäävät pimentoon. Asiakkaiden hoitoepisodien alut tai loput voivat siis jäädä tarkasteluikkunan ulkopuolelle tai asiakas on voinut esimerkiksi kuolla kesken tarkasteluajanjakson. Väestötasoisissa palvelujärjestelmän tarkasteluissa staattinen näkökulma on kuitenkin oikeutettu, sillä se kuvastaa toteutunutta palvelujen käyttöä ja edelleen kokonaispopulaatioiden tapauksessa suoraan heijastaa palvelujärjestelmän rakennetta sen toteutuman kautta. Lähestymistapa on puolusteltavissa myös analysoinnin suoraviivaisuuden ja hallittavuuden kannalta. Asiakaslähtöisiä tulkintoja voimakkaasti vääristäviä säännönmukaisuuksia (kuten suuri kuolleiden määrä) on myös mahdollista jossain määrin hallita suhteuttamalla esimerkiksi kustannukset asiakaspäiviin. Varsinaisessa dynaamisessa ajattelutavassa kiinnostuksen kohteena ovat ajan myötä tapahtuvat muutokset eli asiakkaiden palveluhistoriat pidemmän ajanjakson kuluessa (asiakkaiden polut läpi palvelujärjestelmän). Hoitopäivän käsitteen staattisessa tulkinnassa kysytään, kuinka monta hoitopäivää potilaalle kertyy, ja dynaamisessa puolestaan, kuinka kauan potilas viipyy sairaalassa. Dynaaminen ja staattinen näkökulma eivät kuitenkaan ole toisiaan poissulkevia tai erillisiä vaan pikemminkin toisiaan täydentäviä. Yleisesti ottaen staattisuuden voi nähdä dynaamisen ajattelun erikoistapauksena. Myös dynaamisten mallien ideoilla on jo pitkä historia (ks. esim. Marshall & 376 YHTEISKUNTAPOLITIIKKA 69 (2004):46 Goldhamer 1955). Suomalaisiakin rekisteriaineistoja on hyödynnetty dynaamisissa tarkasteluissa (Hakkarainen 1989; Sund 2000). Toistaiseksi dynaamisuuden ja asiakaslähtöisten hoitoprosessien yhtäaikainen hallitseminen on kuitenkin haastavaa. Nykyiset tietojärjestelmät eivät sisällä samaan hoitokokonaisuuteen kuuluvia palveluja yhdistävää tietolinkkiä eli hoitoketjutunnistetta ja toisaalta rekisteritiedoista rekonstruoitujen hoitoketjujen analysointi vaatii tuekseen myös tulkinnat mahdollistavaa teoreettista mallia. Lisäksi yksiulotteisen lopputuleman sijaan on pystyttävä hallitsemaan moniulotteista tilannetta. Yhdistämällä sopivassa suhteessa teknistä ja substanssipainotteista osaamista on kuitenkin mahdollista rekonstruoida hoitoprosessit käyttötiedoista ja lisäksi säilyttää moniulotteisuus analyyseissä (Sund 2001 & 2003b & 2004). Johtopäätökset Tässä esityksessä voimakkaimmin näkökulmaa kiinnittävä elementti on pyrkimys terveyspoliittisesti relevanttiin tutkimukseen. Terveyspoliittisista linjauksista erityisesti asiakaslähtöisyys on metodologisessa mielessä tarkoituksenmukainen lähtökohta, jos se tulkitaan yksilön palveluhistorian seuraamiseksi palvelujärjestelmän näkökulmasta. Sekä oikeudenmukaisuus että tehokkuus ovat sen jälkeen vain määritelmäkysymyksiä siitä, minkälaisia oikeudenmukaiset tai tehokkaat palveluhistoriat (väestötasolla) ovat. Valitettavasti näitä määritelmiä ei ole kiinnitetty riittävän tarkasti, joten loppujen lopuksi jokainen tutkija joutuu oman arvomaailmansa ja tavoitteidensa johdattelemana määrittelemään hyvän ja pahan. Terveyspoliittisesti relevantti tutkimus vaatisikin perustakseen yhteisen ylhäältä annetun arvomaailman, jonka suhteen tulkintoja voisi sitten tehdä mahdollisimman yhteismitallisesti. Asiakaslähtöisyys vaatii monipuolista ja organisaatiorajat ylittävää tiedonkulkua. Nykyinen kunnallinen tiedonhallintajärjestelmä kehittyneimmissäkin muodoissaan palvelee vain osittain asiakkaan ja kunnan kannalta palvelujen kokonaisuuden hallintaa. Tietojärjestelmät ovat rakentuneet historiallisesti eri aikakausina eri tarkoituksia varten ilman yhtenäistä tietoarkkitehtuuria. Myös vallitseva tietosuojalainsäädäntö estää tietojen hyväksikäytön yli organisaatio-, ammattiryhmä- ja toimintayksikkörajojen. Kansallisessa terveysprojektissa on meneillään useita osahankkeita, joiden avulla pyritään saamaan aikaan organisaatiorajat ylittävä systemaattinen tietovirta. Myös sähköisen potilaskertomuksen kansallinen standardointityö tukee tätä kokonaisuutta. Sosiaalihuollossa vastaava kehitystyö on vasta aluillaan. Kun sosiaali- ja terveydenhuollon tietojärjestelmät ovat toimintayksikkökohtaisesti eriytyneitä, ei niitä käyttäen ole helppoa tuottaa tietoa, jossa nykyisten vaatimusten mukainen asiakaslähtöisyys olisi otettu tarkoituksenmukaisella tavalla huomioon. Usein joudutaankin tyytymään niin sanottuun osaoptimointiin, jossa toiminnan organisointi eikä siis suinkaan asiakaslähtöinen palvelutarve määrittelee toiminnan ratkaisumalleja. Valtakunnallista tilastotuotantoa silmällä pitäen erityisesti perusterveydenhuollon avopuolen tietojen puuttuminen on huomattava puute. Myös kotihoidon laskentojen (vain joka toinen vuosi) tiheys rajoittaa tarkastelumahdollisuuksia, koska on ilmeistä, että erityisesti ikääntyneiden asiakkaiden osalta kotihoidolla on hoitoketjujen mallinnuksessa keskeinen osa. Vaikka tarvittavien tietojen yhdistäminen onnistuisikin, on raaka-aineiston työstäminen järkiperäiseen muotoon erittäin työlästä, sillä aineistoa ja mahdollisuuksia on lähtökohtaisesti aivan liikaa. Edellä esitettiinkin näkökohtia, joiden rajoissa palvelujärjestelmän käyttötietoihin perustuva tarkastelu saa eräitä yleisiä piirteitä. Asiakasprofiilien ja käyttömatriisien lisäksi kuvattiin (yhteis)asiakkuuksiin perustuva tapa mitata järjestelmän monimuotoista käyttöä. Näiden sinänsä yksinkertaisten ideoiden avulla aineisto saadaan perustellusti käsiteltyä muotoon, joka mahdollistaa käytettävien palvelujen ja niiden riippuvuussuhteiden tarkastelun ja toimii samalla otollisena alustana palvelujen kattavuuden ja mahdollisten ongelmien syiden kartoittamiselle. Dynaamisen lähestymistavan mukaisia analyysikeinoja vain sivuttiin tässä esityksessä. Hoitoketjuajattelun intuitiivisuudesta huolimatta järkevä analysointi vaatii hoitoketjulle myös teoreettista mallia, joka voi pohjautua esimerkiksi näyttöön perustuviin hoitosuosituksiin. Tämä kuitenkin tarkoittaa, että mallit joudutaan rakentamaan jokaiselle asiakasryhmälle erikseen. Periaatteessa myös dynaamisessa lähestymistavassa on joitakin yleisiä piirteitä, mutta lähestymistapa vaatii staattisia analyysejä monipuolisempaa metodologista otetta. Dynaaminen ajattelutapa on kuitenkin selvästi suunta, joka tarjoaa oikein käytet- YHTEISKUNTAPOLITIIKKA 69 (2004):4 3777 tynä eniten uusia analysointimahdollisuuksia ja toisaalta myös monipuolisinta informaatiota tieto-ohjauksen tarpeisiin. Toistaiseksi kuitenkin näyttää siltä, että nykyinen sosiaali- ja terveydenhuollon ohjausjärjestelmä ei pysty kaikilta osin vastaamaan jatkuvaan yksilön tarpeista (asiakaslähtöisyydestä) nousevaan palvelujen suunnitteluun, toteutukseen ja seurantaan. Järjestelmän kehittämistavoitteisiin ei ole yhteisesti sitouduttu tai tavoitteiden toimeenpano ei toimi, kun näyttöön perustuvien (ehkäpä kansainvälisien) uusien hyvien käytäntöjen merkitys jää paikallisen tason näkökulmasta epämääräiseksi. Yksinkertainen ohjauskeino olisikin kuvata keskeisten valtakunnallisten terveyspoliittisten tavoitteiden paikallista toteutumista helposti ymmärrettävällä sapluunalla informaatiojärjestelmien tietoja käyttäen. Kun tarkastelut viedään paikalliselle tasolle, jo pelkkä toimintakäytäntöjen systemaattinen kuvaus tarjoaa pohjan niiden tarkoituksenmukaisuuden arvioinnille. Paikallisen tason tiedon tuottaminen vaatii kuitenkin lisäresursseja informaatiojärjestelmien sisältämien tietojen hyödyntämiseen; pelkkä tiedon keruu ei nimittäin automaattisesti tuota käyttökelpoista informaatiota. Onkin suorastaan paradoksaalista, ettei ainutlaatuisten tietojärjestelmien sisältämien aineistojen hyödyntämiseen tunnu olevan varaa, vaikka ne ovat Suomen aarreaitta niin tutkimuksellisessa kuin palvelujärjestelmän kehittämisen mielessä. Kotkan tapaustutkimus toimii kuitenkin yhtenä esimerkkinä siitä, kuinka suunnitelmallista palvelujen järjestämistä voidaan peilata suhteessa käytäntöön ja kuinka informaatiojärjestelmät voivat tukea perustoimintoja sekä niiden johtamista eri tasoilla surkastumatta pelkäksi ohueksi informaatio-ohjaukseksi (Sund & Nylander & Palonen 2004). Kotkan tapaustutkimuksessa palvelujärjestelmää analysoitiin käyttötietojen avulla ensin varsin yleisestä näkökulmasta palvelukomponenttien ja yhteisasiakkuuksien hahmottamiseksi. Näiden alustavien analyysien perusteella päädyttiin tarkastelemaan ikääntyneitä kotihoidon hoito- ja palvelusuunnitelman piirissä olevia asiakkaita. Alun perin tavoitteena oli peilata informaatiojärjestelmien antamaa kuvaa vasten valtakunnallista suositusta, jotta Kotkan hoito- ja palvelusuunnitelman toteutusta olisi voinut arvioida yleisesti hyväksytyillä kriteereillä. Nopeasti kuitenkin osoittautui, että suositus oli käytännön kannalta varsin rajoittunut. Näin ollen täsmälliseksi tutkimustavoitteeksi nousikin yhteisasiakkaiden heterogeenisuuden osoittaminen aineiston perusteella. Kun selkeimmät käyttötietoihin perustuvat heterogeenisuutta kuvaavat piirteet sitten näyttivät olevan irrotettavissa myös valtakunnallisista rekistereistä, yleistettiin havaittu löydös myös valtakunnalliselle tasolle. Siirtymämatriisiesityksellä otettiin myös askel kohti dynaamista lähestymistapaa. Toisin sanoen Kotkan tapaustutkimus oli edellä mainitun menetelmällisen paradigman mukaisten lähtökohtien jatkuvaa soveltamista, jossa sekä aineisto- että substanssilähtöisillä teorioilla ja toisaalta myös empirialla oli oma tärkeä osuutensa tutkimuksen kokonaisuuden kannalta. Tässä mielessä on valitettavaa, että tieteellisen julkaisemisen kannalta on helpompaa raportoida pelkkiä uusia tuloksia. Monissa tapauksissa nimittäin näihin uusiin tuloksiin johtaneiden ajatuskulkujen raportointi kertoisi tutkitusta ilmiöstä paljon enemmän, sillä hyvin perusteltu ajatuskulku tekee uusista tuloksista parhaimmillaan välttämättömiä selviöitä. Tämä pätee erityisesti monitieteellisessä tutkimuksessa, jossa eri tieteenaloilta periytyviä ajattelutapoja pyritään syntetisoimaan yhteiseksi kokonaisnäkemykseksi. TIIVISTELMÄ Reijo Sund & Olli Nylander & Tuula Palonen: Raa asta rekisteriaineistosta terveyspoliittisesti relevanttiin informaatioon Laadukas, oikeudenmukainen ja tehokas sosiaali- ja terveydenhuollon palvelujen järjestäminen vaatii hallinnollista suunnittelua ja poliittista tahtoa. Rajallisten resurssien tehokkaaksi hyödyntämiseksi päätöksenteon tueksi tarvitaan käytännöllistä ja näyttöön perustuvaa tietoa. Tällaisen tiedon tuottamisessa informaatiojärjestelmillä on keskeinen osa. Informaatiojärjestelmien potentiaalinen hyödyllisyys on Suomessa periaatteessa tunnistettu, ja tietotekniikan nopea kehittyminen on mahdollistanut erittäin suurten aineistojen rutiiniluonteisen keräämisen ja taltioinnin. Aineiston määrän lisääntyminen ei kuitenkaan tarkoita automaattisesti käyttökelpoisen tiedon lisääntymistä. Todellinen haaste onkin seuloa valtavista raaka-aineistoista esiin käyttökelpoista informaatiota. Aineistoja haalittaessa ei siis saisi unohtaa, että niiden esikäsittely käyttökelpoiseen muotoon vaatii niin laajaalaista sekä teknisen että substanssipainotteisen osaa- 378 YHTEISKUNTAPOLITIIKKA 69 (2004):4 Näytä lisää
Pro Gradu -tutkielma Laskentatoimen tietojärjestelmät sekä niiden hyödyt ja haasteet yrityksen elinkaaren eri vaiheissa case Euromet/Nordmet Jaakko Pelkonen Jyväskylän Yliopisto Kauppakorkeakoulu Laskentatoimi Lisätiedot Asiakaspalautetiedon hallinta osana laatujärjestelmää perusterveydenhuollossa
Asiakaspalautetiedon hallinta osana laatujärjestelmää perusterveydenhuollossa Hannu Tervonen Pro gradu -tutkielma Sosiaali- ja terveydenhuollon tietohallinto Kuopion yliopisto Terveyshallinnon ja -talouden Lisätiedot Johdon talousraportointi ja sen kehittäminen oikeusministeriössä
TAMPEREEN YLIOPISTO Johtamiskorkeakoulu SISÄINEN LASKUTUS TUKI VAI TAAKKA case: Tampereen kaupungin tukipalvelut Finanssihallinto ja julkisyhteisöjen laskentatoimi Pro gradu -tutkielma Toukokuu 2015 Ohjaaja: Lisätiedot Analytiikka asiakkuuksien johtamisen tukena
Kauppatieteiden koulutusohjelma Kandidaatintutkielma Yrittäjyys ja pk-yritysten johtaminen Analytiikka asiakkuuksien johtamisen tukena Analytics supporting customer relationship management 16.6.2015 Tekijä: Lisätiedot Tietoperustainen johtaminen palvelutoiminnan suunnittelussa julkisella terveydenhuoltoalalla
Maari Rytilä Tietoperustainen johtaminen palvelutoiminnan suunnittelussa julkisella terveydenhuoltoalalla Akateeminen väitöskirja, joka esitetään Lapin yliopiston yhteiskuntatieteiden tiedekunnan suostumuksella Lisätiedot Sähköinen asiointi/kaupankäynti
Sähköinen asiointi/kaupankäynti Kun selailee mitä tahansa tietotekniikkalehteä tai weppisaittia ei voi olla törmäämättä seuraaviin sanoihin: eprocurement, ecommerce, ebusiness, esales, eprocess, econtent. Lisätiedot 007 2 Espoo Otamedia, / Oy Multiprint Juhani Ukko Jussi Karhu Paino Sanna Pekkola Hannu Rantanen Voutilainen Jarkko Tenhunen Lauri rokset Piir Oy
AKI JÄÄSKELÄINEN HARRI LAIHONEN ANTTI LÖNNQVIST SANNA PEKKOLA VIRPI SILLANPÄÄ JUHANI UKKO ARVOA PALVELUTUOTANNON MITTAREISTA Tampereen teknillinen yliopisto Tampere 2013 teknologian ja innovaatioiden kehittämiskeskus Lisätiedot PIIA TIENHAARA TERVEYSPALVELUIHIN ASIAKASLÄHTÖISYYTTÄ - PULLATAIKINASTA PITKOKSI
vvvv Asiakkuudet uudistavat johtamisen Johtamismallit murroksessa ICMI Intelligent Customer Management International Oy, 2010 Sisällys 1 Tiivistelmä: Asiakkuudet uudistavat johtamisen 4 2 Asiakkuudet johtamisessa Lisätiedot STRATEGINEN JOHTAMINEN Case A-klinikkasäätiö
STRATEGINEN JOHTAMINEN Case A-klinikkasäätiö Johanna Mononen Pro gradu -tutkielma Sosiaalihallintotiede Itä-Suomen yliopisto Sosiaali- ja terveysjohtamisen laitos Toukokuu 2013 ITÄ-SUOMEN YLIOPISTO Yhteiskuntatieteiden Lisätiedot Matkaopas asiakaslähtöisten sosiaali- ja terveyspalvelujen kehittämiseen
Tekes Tekesin katsaus Tekes Teknologian ja innovaatioiden kehittämiskeskus Huhtikuu 2011 ISSN 1797-7339 ISBN 978-952-457-523-2 Matkaopas asiakaslähtöisten sosiaali- ja terveyspalvelujen kehittämiseen vaihde Lisätiedot Sosiaali- ja terveyspalveluiden tietojohtamisen käsikirja
Sosiaali- ja terveyspalveluiden tietojohtamisen käsikirja Sosiaali- ja terveyspalveluiden tietojohtamisen käsikirja Sitra 2014 Sitra 2014 Käsikirjan kirjoittajat: Katja Klemola, Etelä-Karjalan sosiaali- Lisätiedot Käypä hoito -suositukset ja päätöksenteon tuki terveydenhuollon prosesseissa
Hoitosuosituksesta hoitoketjuksi - opas hoitoketjun laatimiseen ja toimeenpanoon Kirjoittajat Eeva Ketola LT, Käypä hoito -päätoimittaja Suomalainen Lääkäriseura Duodecim PL 713, 00101 Helsinki eeva.ketola@duodecim.fi Lisätiedot PROSESSIEN KEHITTÄMINEN KUNTIEN TEKNISELLÄ SEKTORILLA
Matti Toivonen & Tiina Ramstedt-Sen & Ari-Veikko Anttiroiko PROSESSIEN KEHITTÄMINEN KUNTIEN TEKNISELLÄ SEKTORILLA KUPERA-hankkeen raportti Tampereen yliopisto Johtamiskorkeakoulu Tampere 2011 SISÄLLYSLUETTELO Lisätiedot Sykäys projekti (ESR) Sosiaalisten yritysten käynnistyshanke Arviointi osa I, 2004-2007
Sykäys projekti (ESR) Sosiaalisten yritysten käynnistyshanke Arviointi osa I, 2004-2007 Raija Tiainen Etelä-Pohjanmaan sosiaalipsykiatrinen yhdistys ry Etelä-Pohjanmaan sosiaalipsykiatrinen yhdistys ry Lisätiedot Vuorovaikutuksella vaikuttavuuteen. Sosiaalialan hyvät käytännöt työn kehittämisen ja ohjaamisen välineenä Hyvät käytännöt -ohjelman loppuraportti
Vuorovaikutuksella vaikuttavuuteen. Sosiaalialan hyvät käytännöt työn kehittämisen ja ohjaamisen välineenä Hyvät käytännöt -ohjelman loppuraportti Stakes 17.12.2007 Satu Korhonen ja Ilse Julkunen 1 Sisällys Lisätiedot Suurimpien kaupunkien verkostohanke
Suurimpien kaupunkien verkostohanke Kunta CRM Vaihe 1 1(73) Tila: Valmis Versio: 1.0.0 Tekijät: Numminen Ossi Reipas Simo Vaini-Antila Anette Nimi: Kunta CRM, vaihe 1 - loppuraportti Hyväksytty: Muutoshistoria Lisätiedot Kohti näyttöön perustuvaa ammatillista käytäntöä?
S T A K E S I N T Y Ö P A P E R E I T A 2 3 / 2 0 0 8 pertti KORTENIEMI, PEKKA BORG Kohti näyttöön perustuvaa ammatillista käytäntöä? Sosiaali- ja terveysalan tutkimus- ja kehittämiskeskus postimyynti: Lisätiedot Sosiaalityö toimintakenttänsä rajoilla
Sosiaalityö toimintakenttänsä rajoilla Tapaustutkimus Lapin sairaanhoitopiirin erikoissairaanhoidon sosiaalityöstä Helka Haukkala Pro gradu-tutkielma Kevät 2013 Sosiaalityön koulutusohjelma Lapin yliopisto Lisätiedot Tapaustutkimus: Miten käyttäjälähtöisyys ja Universal Design on otettu huomioon suunnitellessa käyttöliittymää kuntoharjoituslaitteisiin?
Tapaustutkimus: Miten käyttäjälähtöisyys ja Universal Design on otettu huomioon suunnitellessa käyttöliittymää kuntoharjoituslaitteisiin? Lapin yliopisto Taiteiden tiedekunta Teollinen muotoilu Syksy 2013 Lisätiedot VERKOSTOITUMISTA HYVINVOINTIALALLA Yhteistoimintaa, mahdollisuuksia ja haasteita
VERKOSTOITUMISTA HYVINVOINTIALALLA Yhteistoimintaa, mahdollisuuksia ja haasteita Jenni Halava (84974) Tampereen yliopisto Sosiaalityön tutkimuksen laitos A5 Kandidaatintutkielma Ohjaaja: Suvi Raitakari Lisätiedot DATA, MITTAAMINEN JA ANALYTIIKKA YRITYKSISSÄ
DATA, MITTAAMINEN JA ANALYTIIKKA YRITYKSISSÄ Tutkimusraportti Syyskuu 2013 SISÄLLYS JOHDANTO 2 TUTKIMUKSEN TAUSTA JA TAVOITE 3 Data muokkaa organisaatioita 3 Tutkimuksen tavoite ja lähestymistapa 4 Keskeiset Lisätiedot TOIMINTATUTKIMUKSIA Esimerkkejä ylemmän turvallisuusosaamisen koulutusohjelman opiskelijoiden tekemistä toimintatutkimusopintojakson tehtävistä
LAUREA-AMMATTIKORKEAKOULUN JULKAISUSARJA D 6 Vesa Taatila (toim.) TOIMINTATUTKIMUKSIA Esimerkkejä ylemmän turvallisuusosaamisen koulutusohjelman opiskelijoiden tekemistä toimintatutkimusopintojakson tehtävistä Lisätiedot 4. YRITYS VS. VERKOSTOYRITYS
100 4. YRITYS VS. VERKOSTOYRITYS Edellisillä sivuilla on tarkasteltu teknologisen kehityksen historiaa, nykyisen vaiheen muutosajureita ja niiden vaikutusalueita. Eräs näistä on yritysten toiminta suhteessa Lisätiedot Kehittämistoiminta kunnissa Kuntien kehittämisprosessien hallinnan nykytila ja käytännöt
Kehittämistoiminta kunnissa Kuntien kehittämisprosessien hallinnan nykytila ja käytännöt Ulriika Leponiemi & Pasi-Heikki Rannisto & Jari Stenvall & Ismo Lumijärvi & Risto Harisalo Kuntakehto, Tuottava Lisätiedot Keskeneräisen potilaan kustannukset